
Изх.№ ………………………………….
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Временни безлихвени заеми от бюджета на Община Златоград и от бюджетите на второстепенни разпоредители с бюджет за авансово финансиране разходите за проекти „Младежки практики“ и „Младежка заетост +“, финансирани от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
I. Временен безлихвен заем от бюджета на Община Златоград за проект „Младежки практики“. 
Община Златоград изпълнява проект „Младежки практики“, финансиран от Програма „Развитие на човешките ресурси“ 2021-2027 г. 

С Агенция по заетостта са сключени три договора за осигуряване на заетост. По договор № МП-06-04-1381#11 от 01.09.2025 г., са назначени две лица за срок от 1 месец, по договор № МП-06-04-1418#6 от 02.09.2025 г. е назначено едно лице за срок от 6 месеца и по договор № МП-06-04-2038#8 от 04.11.2025 г. е назначено едно лице за срок от 6 месеца.
Основната цел на проект „Младежки практики“ е да подпомогне младежи на възраст до 29 години, включително такива без опит да придобият практически умения. Проектът осигурява възможност за включване в практика на реално работно място на безработни, неактивни и търсещи работа лица. Работата се извършва под ръководството на ментор, определен от работодателя.
Допустими разходи по проекта са трудови възнаграждения, в размер равен на една минимална заплата, установена за страната за съответната година и дължимите осигурителни вноски за сметка на работодателя на назначените лица от целевата група и брутно трудово възнаграждение на менторите в размер на ½ от минималната работна заплата за страната.
В изпълнението на проект „Младежки практики“ е предвиден механизъм на финансиране, при който допустимите разходи се възстановяват от финансиращия орган само след като бъдат реално извършени и отчетени от общината.
За да не се забавя изпълнението и да се гарантира спазването на  ангажиментите към наетите лица, дължимите плащания по проекта се изплащат първоначално със средства от бюджета  на Община Златоград. 
II. Временни безлихвени заеми за проекти, изпълнявани от училищата, във връзка с постъпили докладни записки.
През м.Ноември постъпиха докладни записки от директори на училища за ползване на заем от бюджетите на съответните училища за разплащане на възнаграждения и дължимите осигурителни вноски за изпълнение на проекти „Младежки практики“ и „Младежка заетост +“, във връзка със сключени договори с Агенция по заетостта, както следва:

1. Докладна записка от директора на СУ „Антим I“ гр.Златоград с вх.№ 21-00-356 от 07.11.2025 г., във връзка със сключен договор с Агенция по заетостта, по проект „Младежки практики“, за осигуряване на заетост на 1 лице, за срок от 6 месеца. 
2. Докладна записка от директора на ОУ „Св. св. Кирил и Методий“ с.Долен  с вх.№ 21-00-371/24.11.2025 г., във връзка със сключен договор с Агенция по заетостта, по проект „Младежки практики“, за осигуряване на заетост на 1 лице, за срок от 6 месеца. 
3. Докладна записка от директора на ОУ „В. Левски“ гр.Златоград с вх.№ 21-00-369/24.11.2025 г., във връзка със сключен договор с Агенция по заетостта, по проект „Младежка заетост +“, за осигуряване на заетост на едно лице, за срок от 9 месеца. 
На основание чл. 104, ал.1, т.4 и т.5 и чл. 126 от Закона за публичните финанси, с решение на общинския съвет могат да се отпускат временни безлихвени заеми от сметките за средства от ЕС и от общинския бюджет, с които авансово да се финансират плащания по проекти, финансирани със средства от Европейския съюз и от други международни програми и договори, като срокът за погасяване на заемите се обвързва със сроковете на ползването на съответното финансиране със средства от Европейския съюз.

Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл.21, ал.1, т.10 и ал.2 от Закона за местното самоуправление и местната администрация и чл.104, ал.1, т.5 и ал.4 от Закона за публичните финанси, Общински съвет – Златоград:
1. Одобрява временен безлихвен заем, в размер до 5 000 лв., от бюджета на община Златоград за 2025 г. за финансиране на плащания за проект „Младежки практики”, финансиран от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +. 
2. Одобрява временен безлихвен заем, в размер до 3 650 лв., от бюджета на СУ „Антим I“ гр.Златоград за 2025 г., за финансиране на плащания за проект „Младежки практики”, финансиран от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +.
3. Одобрява временен безлихвен заем, в размер до 1 820 лв., от бюджета на ОУ „Св. св. Кирил и Методий“ с.Долен за 2025 г., за финансиране на плащания за проект „Младежки практики”, финансиран от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +.

4. Одобрява временен безлихвен заем, в размер до 4 706 лв., от бюджета на ОУ „В.Левски“ гр.Златоград за 2025 г., за финансиране на плащания за проект „Младежка заетост +”, финансиран от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +.

5. Срокът на  възстановяване на заемите, съгласно чл.104, ал.4 от Закона за публичните финанси, се обвързва със сроковете на ползване на съответното финансиране със средства от Европейския съюз и свързаното с тях национално съфинансиране и може да превишава края на бюджетната година.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

